Diluntum
<s>Diluntum je naziv municipalnog naselja iz rimskog perioda, koji se nalazio na mjestu današnjeg Stoca, Bosna i Hercegovina.</s>

<s>Područje istočne Hercegovine, na kojem je živjelo ilirsko pleme Daorsi bilo je prvo na udaru rimske ekspanzionističke politike.</s><s>Nakon sloma Ilirskog kraljevstva 168. godine p.n.e, najprije dolazi pod politički uticaj Rima, a 135. godine postaje dio Carstva, kao peregrinska civitas (župa).</s><s>Tada pod udar dolaze ostale plemena, prvenstveno, moćno pleme Dalmati.</s><s>U sukobima sa Rimom, u periodu 49-45. p.n.e, Dalmati razarajui monumentalni grad Daorson, centar Daorsa.</s><s>Kasnije nikad nije došlo do obnove grada na Gradini u Ošanićima.</s><s>Daorsi su izgradili novi centar, Diluntum, koji nastavlja kontinuitet Daorsona, ali za koji se dugo nije znala ubikacija.</s>

<s>Municipalni status naselje dobiva za vrijeme cara Hadrijana (117-138).</s><s>U kasnoj antici se spominje municipium Dellontinum, kao dio biskupije Sarsiterensis, kada je već rimska vlast propala.</s><s>Tako je današnji Stolac sa svojom okolinom pravi nasljednik daorskog Diluntuma</s>

<s>Arheologija 
Arheolog Ćiro Truhelka otkopao je 1892. godine u jugozapadnom dijelu Stoca, u mahali Podgrad, pored katoličke crkve, više rimskih građevina: tri stambene zgrade, jedan termalni pogon, i jednu zgradu nepoznate namjen.</s><s>U toj zgradi nađeni su mozaici, koji se među do sada pronađenim primjercima na tlu Bosne i Hercegovine, svrstavaju u likovna ostvarenja sa najbogatijom dekoracijom i najsolidnijom tehničkom izvedbom.</s><s>Uz mozaik, poznat pod imenom Četiri godišnja doba tu su i:
 mozaik sa prikazom Minotaura, 
 mozaika sa centralnim motivom osmerougla  i predstavama tigra, leoparda, lava, vepra i kozoroga
 mozaik rađen bijelim, crnim, sivim i crvenim teserama, sa očuvanim detaljima delfina i jastoga, koji do danas nije publiciran .</s>

<s>Po pečatima na uvoznim ciglama, urbano naselje nastalo je u ranom periodu rimske vlasti.</s><s>Prema položaju, i arhitektonskoj strukturi građevina, radilo se o urbanom naselju, poslije Narone najvećem u donjem toku Neretve.</s><s>Na osnovu epigrafskih natpisa, od kojih je jedan sa municipalnom formulom i tri beneficijarska natpisa utvrđeno je da se radi o daorskom naselju Diluntum iz rimskog perioda.</s><s>To potvrđuju i hodološki elementi.</s><s>Od Stoca do Narone je 36 km, koliko se navodi i u rimskim dokumentima.</s>

<s>Reference</s>

<s>Vanjski linkovi 
 Zvanična stranica općine Stolac
Stolac
Diluntum
Rimski gradovi u BiH</s>

